Tornen a l'IES Faustí Barberà les jornades d'acció més solidàries
11/04/2019

# Tornen a l'IES Faustí Barberà les jornades d'acció més solidàries

*   11/04/2019
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=17336

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17336%2F0&title=Ajuntament%20d%27Alaqu%C3%A0s.%20Premsa.Tornen%20a%20l%27IES%20Faust%C3%AD%20Barber%C3%A0%20les%20jornades%20d%27acci%C3%B3%20m%C3%A9s%20solid%C3%A0ries)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17336/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17336/11042019img_4455_1_Form_4.jpg)](https://www.alaquas.org/ficheros/documentos/2019/2/17336/11042019img_4455_1_Form_10.jpg "<a href='https://www.alaquas.org/ficheros/documentos/2019/2/17336/11042019img_4455_1_Form_10.jpg' target=_blank><i class='fa fa-external-link' aria-hidden='true'></i>.Tornen a l'IES Faustí Barberà les jornades d'acció més solidàries</a>")

El Centre celebra la sisena edició d'aquesta cita amb un programa que inclou diverses activitats com taules redones, xarrades i un Mercat Solidari

A l’Institut d’Educació Secundària Faustí Barberà d’Alaquàs es celebra aquestos dies la sisena edició de les Jornades d’Acció Solidària. Unes sessions protagonitzades per l'alumnat del centre, organitzades a través de la cooperativa Joventut Solidària, en col·laboració amb l'ONG ‘Dones en zones de conflicte’; organisme que lluita per l'eliminació de les bretxes de desigualtat de gènere, a més de denunciar la situació que pateixen les dones en llocs com a Palestina, Sàhara o Colòmbia, entre altres escenaris.

L'objectiu principal d'aquestes jornades és la sensibilització i conscienciació de l'alumnat de la problemàtica en temes de solidaritat i d'igualtat, sobretot seguint una línia marcada pel Centre en totes les seues edicions: la perspectiva de gènere.

Les jornades consten de diverses activitats. La xarrada d'inauguració celebrada el passat dimarts 9 d’abril, a la que també va voler sumar-se l’Alcaldessa d'Alaquàs, Elvira García Campos i el Regidor de Cultura Toni Saura va tindre per objectiu sensibilitzar a l'alumnat amb una ponència formativa que donà pas al ja tradicional mercat solidari. Un espai on es posen a la venda productes de segona mà donats de forma altruista per famílies i comerços del municipi. La recaptació d'aquest mercat serà destinada a una ONG amb un projecte a Colòmbia.

Com a colofó d’aquestes jornades, s’ha celebrant un debat entorn a la banca ètica i la banca armada: orígens, causes i conseqüències.

En edicions anteriors, des de l’Institut s'ha treballat amb una ONG del Sàhara, amb escoles solidàries de Guatemala o amb camps de refugiats sirians a Grècia, treballant en temes de comerç just i de consum responsable. Enguany les jornades s’han centrat en la situació de les dones en zones de conflicte.